b"\n_START_ARTICLE_\nEsp\xc3\xa8cies bessones\n_START_PARAGRAPH_\nLes esp\xc3\xa8cies bessones o esp\xc3\xa8cies cr\xc3\xadptiques s\xc3\xb3n aquelles esp\xc3\xa8cies que s\xc3\xb3n extremadament similars en aparen\xc3\xa7a (morfologia, fisiologia i comportament) per\xc3\xb2 es troben reproductivament a\xc3\xafllades entre si. Es considera que les esp\xc3\xa8cies bessones s\xc3\xb3n el resultat d'un proc\xc3\xa9s recent de diferenciaci\xc3\xb3. En altres paraules, s\xc3\xb3n productes relativament recents del proc\xc3\xa9s d'especiaci\xc3\xb3. El terme esp\xc3\xa8cies bessones (\xc2\xabsibling species\xc2\xbb en angl\xc3\xa8s) va ser introdu\xc3\xaft a la literatura cient\xc3\xadfica anglesa per Ernst Mayr el 1942 traduint de les paraules franceses \xc2\xabespec jumelles\xc2\xbb o de l'alemany \xc2\xabGeschwisterarten\xc2\xbb . En tots els grups d'organismes estudiats hi ha casos d'esp\xc3\xa8cies bessones, com en artr\xc3\xb2podes, mam\xc3\xadfers, peixos, animals unicel\xc2\xb7lulars com el Paramecium, i cnidaris dels esculls de coral. _NEWLINE_L'estudi de les esp\xc3\xa8cies bessones ha prove\xc3\xaft importants aven\xc3\xa7os a la biologia evolutiva, particularment per a comprendre el proc\xc3\xa9s d'especiaci\xc3\xb3. El primer parell d'esp\xc3\xa8cies bessones va ser informat el 1768 per Gilbert White (1720-1793) en el g\xc3\xa8nere d'aus Phylloscopus."